Islamister har infiltrert det tyske forsvaret
Ifølge aviser i det tyske mediekonsernet Funke Mediengruppe, som blant annet gir ut aviser som Berliner Morgenpost og Hamburger Abendblatt, er det Tysklands militære etterretningstjeneste, Militärischer Abschirmdienst (MAD), som har sporet opp islamistene. Det går ikke fram om noen av de 20 islamistene kan knyttes til militante grupper som IS. Ifølge avisene legger Tysklands forsvarsminister Ursula von der Leyen til uka angivelig fram et lovforslag om å innføre grundigere sikkerhetssjekk av tyske rekrutter. I lovforslaget vises det til hendelser i andre land, blant annet Afghanistan, der militante islamister ofte infiltrerer regjeringsstyrkene for å gjennomføre angrep i egne rekker eller mot allierte styrker.
Tysk etterretning har funnet 20 islamister i landets forsvar og har ytterligere 60 mistenkte under oppsikt.